

คำสั่งองค์การบริหารส่วนตำบลบางรูป

ที่ 377 / 2555


เรื่อง จัดตั้งศูนย์ข้อมูลข่าวสารขององค์การบริหารส่วนตำบลบางรูป

----------------------------

อาศัยอำนาจตามความในมาตรา 9 แห่งพระราชบัญญัติข้อมูลข่าวสารของทางราชการ พ.ศ. 2540 ประกอบข้อ 4 แห่งประกาศคณะกรรมการข้อมูลข่าวสารของทางราชการลงวันที่ 24 กุมภาพันธ์ 2541 เรื่องหลักเกณฑ์และวิธีกับการจัดให้มีข้อมูลข่าวสารของทางราชการไว้ให้ประชาชนเข้าตรวจดู ประกอบ มาตรา 38 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 องค์การบริหารส่วนตำบลบางรูป จึงได้จัดตั้งศูนย์ข้อมูลข่าวสารองค์การบริหารส่วนตำบลบางรูปไว้ ณ ที่ทำการองค์การบริหารส่วนตำบลบางรูป เลขที่ 4/3 หมู่ที่ 4 ตำบลบางรูป อำเภอทุ่งใหญ่ จังหวัดนครศรีธรรมราช รหัสไปรษณีย์ 80240 หมายเลขโทรศัพท์ -07547-0739

ทั้งนี้ ตั้งแต่บัดนี้เป็นต้นไป

สั่ง ณ วันที่ 28 ธันวาคม พ.ศ. 2555



(ลงชื่อ)

(นายธินกร เชื้อกูลชาติ)

นายกองค์การบริหารส่วนตำบลบางรูป



**- สำเนาคู่ฉบับ**- -

**คำสั่งองค์การบริหารส่วนตำบลบางรูป**

**ที่ 378 / 2555**

**เรื่อง แต่งตั้งคณะกรรมการข้อมูลข่าวสาร และเจ้าหน้าที่ประจำศูนย์ข้อมูลข่าวสาร**

**ขององค์การบริหารส่วนตำบลบางรูป**

-----------------------------------

เพื่อปฏิบัติงานด้านการให้บริการข้อมูลข่าวสารขององค์การบริหารส่วนตำบลแก่ประชาชน ให้เป็นปัจจุบัน ฉะนั้น จึงอาศัยอำนาจตามความในมาตรา 9 แห่งพระราชบัญญัติข้อมูลข่าวสารของทางราชการ พ.ศ. 2540 ข้อ 5 ข้อ 6 และข้อ 11 องค์การบริหารส่วนตำบลบางรูป จึงขอแต่งตั้งคณะกรรมการข้อมูลข่าวสารขององค์การบริหารส่วนตำบลบางรูป ประกอบด้วยบุคคลดังต่อไปนี้

**คณะกรรมการข้อมูลข่าวสาร**

1. รองนายกองค์การบริหารส่วนตำบล คนที่ 1 ประธานกรรมการ

2. ปลัดองค์การบริหารส่วนตำบล กรรมการ

3. หัวหน้าส่วนการคลัง กรรมการ

4. หัวหน้าส่วนโยธา กรรมการ

5. หัวหน้าสำนักงานปลัด กรรมการ /เลขานุการ

ให้คณะกรรมการมีอำนาจหน้าที่ ดังต่อไปนี้

1. เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาต และบริการ

ข้อมูลข่าวสาร

1. ให้คำแนะนำหรือเสนอความคิดเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้ง

การจัดพิมพ์ และการเผยแพร่

1. ให้คำแนะนำและเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้อง

เผยแพร่ หรือข้อมูลข่าวสารที่เป็นความลับของทางราชการ

1. ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่องค์การ

บริหารส่วนตำบล หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ ที่กำหนดใน

พระราชกฤษฎีกาตามกฎหมายว่าด้วยข้อมูลข่าวสารของทางราชการ

1. ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนัก

นายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ

1. ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ
2. ให้คำแนะนำหรือเสนอความเห็นในกรณีที่มีปัญหาอุปสรรคเกี่ยวกับการดำเนินการตาม

ระเบียบนี้

1. แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่กรรมการมอบหมาย
2. เชิญบุคคลใดมาสอบถาม หรือให้ชี้แจงแสดงความเห็นเกี่ยวกับข้อมูลข่าวสาร

(10) ดำเนินการอื่นใดตามที่นายกองค์การบริหารส่วนตำบลมอบหมาย

-2-

**ให้มีเจ้าหน้าที่ประจำศูนย์ข้อมูลข่าวสาร** ดังต่อไปนี้

1. เจ้าหน้าที่วิเคราะห์นโยบายและแผน เป็นเจ้าหน้าที่ประจำศูนย์ ฯ

2. เจ้าพนักงานธุรการ เป็นเจ้าหน้าที่ประจำศูนย์ ฯ

ให้เจ้าหน้าที่ประจำศูนย์ข้อมูลข่าวสาร มีอำนาจหน้าที่ ดังต่อไปนี้

1. จัดระบบข้อมูลข่าวสารตามกฎหมายข้อมูลข่าวสารของทางราชการ จัดทำบัตรดัชนีหรือบัญชี

เพื่อให้ประชาชนสามารถค้นหาข่าวสารได้เอง

1. จัดทำสมุดทะเบียนสำหรับผู้มาขอตรวจดูข้อมูลข่าวสาร ช่วยเหลือแนะนำผู้มาขอข้อมูลข่าวสาร
2. การจัดทำสำเนา หรือสำเนาที่มีคำรับรองความถูกต้องสำหรับข้อมูลข่าวสาร ที่จัดไว้ให้ประชาชน

เข้าตรวจดูให้แก้ผู้ขอ

1. กรณีขอข้อมูลข่าวสารตามมาตราอื่น ๆ ซึ่งไม่มีในศูนย์ข้อมูลข่าวสารให้ส่งคำขอไปยังหน่วยงาน

เจ้าของเรื่องพิจารณา

1. กรณีเป็นข้อมูลข่าวสารของหน่วยงานอื่น ให้คำแนะนำให้ไปขอ ณ หน่วยงานนั้น
2. การประสานงาน การแจ้งนัด การมอบสำเนาข้อมูลข่าวสาร (4) ให้แก่ผู้ขอ
3. ดำเนินการอื่นใดตามที่นายกองค์การบริหารส่วนตำบลมอบหมาย
4. รายงานผลการดำเนินการของศูนย์ข้อมูลข่าวสารให้นายกองค์การบริหารส่วนตำบลทราบทุก

สามเดือน

ทั้งนี้ ตั้งแต่บัดนี้เป็นต้นไป

สั่ง ณ วันที่ 28 เดือน ธันวาคม พ.ศ. 2555

(ลงชื่อ) ธินกร เชื้อกูลชาติ

(นายธินกร เชื้อกูลชาติ)

นายกองค์การบริหารส่วนตำบลบางรูป

**- สำเนาคู่ฉบับ** -



**คำสั่งองค์การบริหารส่วนตำบลบางรูป**

**ที่ 529 / 2560**

**เรื่อง แต่งตั้งคณะกรรมการข้อมูลข่าวสารและเจ้าหน้าที่ประจำศูนย์ข้อมูลข่าวสาร**

**ขององค์การบริหารส่วนตำบลบางรูป**

--------------------------------------------------------

ตามที่องค์การบริหารส่วนตำบลบางรูปได้มีคำสั่งแต่งตั้งคณะกรรมการข้อมูลข่าวสารและเจ้าหน้าที่ประจำศูนย์ข้อมูลข่าวสารขององค์การบริหารส่วนตำบลบางรูปไว้ เพื่อปฏิบัติงานด้านการให้บริการข้อมูลข่าวสารขององค์การบริหารส่วนตำบลแก่ประชาชนให้เป็นปัจจุบัน และเป็นไปตามความในมาตรา 9 แห่งพระราชบัญญัติข้อมูลข่าวสารของทางราชการ พ.ศ. 2540 ข้อ 5 ข้อ 6 และข้อ 11 นั้น

เนื่องจากในปัจจุบันโครงสร้างของหน่วยงานได้เปลี่ยนแปลงไป ทำให้ชื่อตำแหน่งงานในบางตำแหน่งได้เปลี่ยนแปลงไปตามโครงสร้างขององค์กรที่ได้ประกาศกำหนดขึ้นใหม่ด้วย ฉะนั้น เพื่อให้ชื่อตำแหน่งงานของคณะกรรมการที่ได้รับการแต่งตั้ง มีความถูกต้องตรงตามข้อเท็จจริงในปัจจุบัน องค์การบริหารส่วนตำบลบางรูปจึงขอยกเลิกคำสั่งองค์การบริหารส่วนตำบลบางรูปที่ 378/2555 และแต่งตั้งบุคคลในตำแหน่งต่าง ๆ ดังต่อไปนี้ เป็นคณะกรรมการข้อมูลข่าวสารและเจ้าหน้าที่ประจำศูนย์ข้อมูลข่าวสารขององค์การบริหารส่วนตำบลบางรูป

**1. คณะกรรมการข้อมูลข่าวสาร** ประกอบด้วย

1.1 รองนายกองค์การบริหารส่วนตำบล คนที่ 1 ประธานกรรมการ

1.2 ปลัดองค์การบริหารส่วนตำบล กรรมการ

1.3 ผู้อำนวยการกองคลัง กรรมการ

1.4 ผู้อำนวยการกองช่าง กรรมการ

1.5 หัวหน้าสำนักปลัด กรรมการ /เลขานุการ

ให้คณะกรรมการมีอำนาจหน้าที่ ดังต่อไปนี้

1. เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาต และบริการข้อมูลข่าวสาร
2. ให้คำแนะนำหรือเสนอความคิดเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่
3. ให้คำแนะนำและเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเผยแพร่ หรือข้อมูลข่าวสารที่เป็นความลับของทางราชการ
4. ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่องค์การบริหารส่วนตำบล หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ ที่กำหนดในพระราชกฤษฎีกาตามกฎหมายว่าด้วยข้อมูลข่าวสารของทางราชการ
5. ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ
6. ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ

/......(7) ให้คำแนะ

-2-

(7) ให้คำแนะนำหรือเสนอความเห็นในกรณีที่มีปัญหาอุปสรรคเกี่ยวกับการดำเนินการตามระเบียบนี้

(8) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่กรรมการมอบหมาย

(9) เชิญบุคคลใดมาสอบถาม หรือให้ชี้แจงแสดงความเห็นเกี่ยวกับข้อมูลข่าวสาร

(10) ดำเนินการอื่นใดตามที่นายกองค์การบริหารส่วนตำบลมอบหมาย

**2. แต่งตั้งเจ้าหน้าที่ประจำศูนย์ฯ** ประกอบด้วย

2.1 นักวิเคราะห์นโยบายและแผน เป็นเจ้าหน้าที่ประจำศูนย์ ฯ

2.2 เจ้าพนักงานธุรการ เป็นเจ้าหน้าที่ประจำศูนย์ ฯ

**ให้เจ้าหน้าที่ประจำศูนย์ ฯมีอำนาจหน้าที่** ดังต่อไปนี้

1. จัดระบบข้อมูลข่าวสารตามกฎหมายข้อมูลข่าวสารของทางราชการ จัดทำบัตรดัชนี หรือบัญชี เพื่อให้ประชาชนสามารถค้นหาข่าวสารได้เอง
2. จัดทำสมุดทะเบียนสำหรับผู้มาขอตรวจดูข้อมูลข่าวสาร ช่วยเหลือแนะนำผู้มาขอข้อมูลข่าวสาร
3. การจัดทำสำเนา หรือสำเนาที่มีคำรับรองความถูกต้องสำหรับข้อมูลข่าวสาร ที่จัดไว้ให้ประชาชนเข้าตรวจดูให้แก้ผู้ขอ
4. กรณีขอข้อมูลข่าวสารตามมาตราอื่น ๆ ซึ่งไม่มีในศูนย์ข้อมูลข่าวสารให้ส่งคำขอไปยังหน่วยงานเจ้าของเรื่องพิจารณา
5. กรณีเป็นข้อมูลข่าวสารของหน่วยงานอื่น ให้คำแนะนำให้ไปขอ ณ หน่วยงานนั้น
6. การประสานงาน การแจ้งนัด การมอบสำเนาข้อมูลข่าวสาร (4) ให้แก่ผู้ขอ
7. ดำเนินการอื่นใดตามที่นายกองค์การบริหารส่วนตำบลมอบหมาย
8. รายงานผลการดำเนินการของศูนย์ข้อมูลข่าวสารให้นายกองค์การบริหารส่วนตำบลทราบทุกสามเดือน

ทั้งนี้ ตั้งแต่บัดนี้เป็นต้นไป

สั่ง ณ วันที่ 22 เดือน ธันวาคม พ.ศ. 2560

(ลงชื่อ) ธินกร เชื้อกูลชาติ

(นายธินกร เชื้อกูลชาติ)

นายกองค์การบริหารส่วนตำบลบางรูป